Аб тым, што ў Рамлі не збіраюцца спыняцца на дасягнутым, сведчаць планы на гэты год. Будуць уведзены ў эксплуатацыю збожжасховішча на 5000 тон, цялятнік на 300 галоў адкорму на ферме Сіротка і памяшканне для гадоўлі маладняку на 200 галоў у Мачулі. А малако дзякуючы паўсюднаму стварэнню спрыяльных умоў на фермах павінна не менш чым на 90 працэнтаў прадавацца класам “экстра” пры надоі не менш за 6500 кілаграмаў ад кожнай каровы.